Өнеркәсіп, шағын және орта бизнесті дамыту, аграрлық және 
жер мәселелері жөніндегі тұрақты комиссияның жұмыс отырысының ХАТТАМАСЫ

2026 жылғы 10 қыркүйек 
Сағат 15.00 
(3 қабат, 319 кабинет)


Төрағалық етуші: 
С.М. Әдекенов – өнеркәсіп, шағын және орта бизнесті дамыту, аграрлық және жер мәселелері жөніндегі тұрақты комиссияның төрағасы.
Қатысқандар: облыстық мәслихат депутаттары, мәслихат төрағалары және қалалар мен аудандар әкімдерінің жетекшілік ететін орынбасарлары, облыстық басқармалардың, департаменттердің басшылары, Қарағанды облысының Қоғамдық кеңесінің мүшелері (тізім бойынша).

Күн тәртібіндегі мәселе:

Қарағанды облыстық мәслихатының 2022 жылғы 8 желтоқсандағы       №277 «Қарағанды облысының аумағында жануарларды аулау, уақытша ұстау және жансыздандыру қағидаларын бекіту туралы» шешіміне өзгеріс енгізу туралы
(Жакетаев А.С.)

Қарағанды облысы ветеринария басқармасының басшысы                               А.С.Жакетаевтың «Қарағанды облыстық мәслихатының 2022 жылғы                             8 желтоқсандағы № 277 «Қарағанды облысының аумағында жануарларды аулау, уақытша ұстау және өлтіру қағидаларын бекіту туралы» шешіміне өзгеріс енгізу туралы» баяндамасы тыңдалды. Нормативтік құқықтық актіні әзірлеуші орган Қарағанды облысының аумағында жануарларды аулау, уақытша ұстау және жансыздандыру қағидаларының жұмыс жобасы туралы ақпарат ұсынды.

Депутаттардың келесі сұрақтары мен ұсыныстары келіп түсті:

1. Депутат И.В. Жабяк:
Үй жануарларын міндетті сәйкестендіруді енгізуге байланысты пікір білдірді. Оның айтуынша, мамандар пәтерлер мен үйлерді аралай бастағаннан кейін, тіркелмеген жануарлардың бір бөлігі көшеде қалуы мүмкін, себебі немқұрайлы иелері мәселені оңай шешу үшін үй жануарларынан жаппай құтыла бастайды. Ал қаңғыбас жануарлардың саны бірнеше есе артады. Санының күрт өсуімен қалай күресуге болады?

Депутат М. Башай: 
Бізде аймақтағы осындай қаңғыбас иттердің саны туралы нақты деректер бар ма? Бізде ветеринария саласында қанша адам жұмыс істейді?
Қарағанды облысының ветеринария басқармасының басшысы                            А.С.Жакетаев мәселенің әлі де өзекті екендігімен келісті. Оның айтуынша, ветеринарлық қызметтер белгіленген лимит бойынша жұмыс істейді, бірақ иттердің саны азаймай отыр. Қазір үй жануарларын анықтау жүргізілуде, бұл жұмыста учаскелік инспекторлар ветеринарлық қызметтерге көмектеседі. Жануарларды ұстау мерзімін қысқарту ауланған иттердің санын көбейтеді. Егер бүгінде бір итті 15 күн бойы ұстауға шамамен 30 мың теңге қажет болса, онда бұл кезеңді қысқарту аулау көлемін ұлғайтуға қаражат жұмсауға мүмкіндік береді. Сонымен қатар, егер бұрын облыс бойынша 20 мыңға жуық ит ұсталса, қазір зарарсыздандыру ең көбі 3 мың жануарға жүргізіледі.

Мәселені талқылау қорытындысы бойынша ұсынылды:
1. Қарағанды облысы ветеринария басқармасы басшысының «Қарағанды облыстық мәслихатының 2022 жылғы 8 желтоқсандағы №277 «Қарағанды облысының аумағында жануарларды аулау, уақытша ұстау және жансыздандыру қағидаларын бекіту туралы» шешіміне өзгеріс енгізу туралы» шешімінің жобасы бойынша баяндамасы назарға алынсын.
2. Қарағанды облысының аумағында жануарларды аулау, уақытша ұстау және жансыздандыру қағидаларының жобасы пысықтауға қайтарылсын. Әзірлеушіге мысықтарды қоспағанда, қараусыз қалған жануарлардың санын реттеу кезінде оларды Қазақстан Республикасының заңнамасында белгіленген тәртіппен «Жануарларға жауапкершілікпен қарау туралы» Қазақстан Республикасы Заңының 8-бабының 2) тармақшасына және 15-бабы 1-тармағының 6) тармақшасына сәйкес күнтізбелік бес күннен аспайтын мерзімде жансыздандыруға ұсынылсын.
3. ҚНҚ-ны «Ашық нормативтік құқықтық актілер» порталында орналастыру қорытындылары бойынша қажетті рәсімдер мен келісімдер жүргізілгеннен кейін «Қарағанды облыстық мәслихатының 2022 жылғы 8 желтоқсандағы № 277 «Қарағанды облысының аумағында жануарларды аулау, уақытша ұстау және жансыздандыру қағидаларын бекіту туралы» шешіміне өзгеріс енгізу туралы» мәселе пысықталып, облыстық мәслихаттың тұрақты комиссиясының қарауына енгізілсін.
4. Өнеркәсіп, шағын және орта бизнесті дамыту, аграрлық және жер мәселелері жөніндегі тұрақты комиссия 2026 жылғы IV тоқсанда «Қарағанды облыстық мәслихатының 2022 жылғы 8 желтоқсандағы № 277 «Қарағанды облысының аумағында жануарларды аулау, уақытша ұстау және жансыздандыру қағидаларын бекіту туралы» шешіміне өзгеріс енгізу туралы» мәселені кеңейтілген отырыста қарасын. Кеңейтілген отырысқа мүдделі тараптар, оның ішінде Қарағанды облысының қоғамдық кеңестері, мүдделі ұйымдар мен қоғамдық бірлестіктер, бұқаралық ақпарат құралдары және басқа да мүдделі тұлғалар шақырылсын.
5. Осы қаулының орындалуын бақылау облыстық мәслихаттың өнеркәсіп, шағын және орта бизнесті дамыту, аграрлық мәселелер және экология жөніндегі тұрақты комиссиясына  және Қарағанды облыстық мәслихатының аппаратына жүктелсін.

	Өнеркәсіп, шағын және орта бизнесті дамыту, аграрлық мәселелер және экология жөніндегі тұрақты комиссияның төрағасы

